Abakristu bajjukiziddwa okussa ekitiibwa mu sakramentu ly’obufumbo obutukuvu (matrimony), okuzimba amaka amanywevu.
Mulimu Omusajja okwagala mukyalawe nga bweyeeyagala, n’omukyala ayagale bbawe mu buli mbeera ngagumira ebizibu , n’okukwata empola ebyo ebimusoomooza.
Obubaka buno bubaweereddwa Rev Fr. Charles Ssengendo bwanamukulu wékigo kye Gaba Parish.
Abadde akulembeddemu ekitambiro kyémissa e Nyanama ku njegoyego za Kampala mu maka gómugenzi Antonio Sserubiri Bakayimbudde, abaana be okuli Fr. Joseph Patrick Walungama akolera e South Africa ne Father Claudio Sseggonja akoleera mu kigo kye Nakawuka bwebabadde bajjaguza emyaka 25 mu busasolodooti, wamu nemuganda wabwe Paul Sserubiri nemukyalawe Asuputa Nakigozi nga nabo bajjaguza emyaka 25 mu bufumbo obutukuvu .
Father Ssengendo abafumbo abasabye okuteekawo empuliziganya buli kadde, n’okuwangana ekitiibwa okukuuuma obufumbo obutukuvu.
Agambye nti amaka amatukuvu y’entabiro y’ebirungi omuva n’abaweereza ba Katonda.
Mu ngeri yeemu asabye ba Father abajjaguza okuli Rev Father Joseph Patrick Walungama ne Rev Father Claudio Ssegonja okusigala nga bawulize eri abasumba babwe, n’okuweereza eklezia obuteebalira.
Father Claudio Ssegonja nga yayogedde kulw’abajjaguza agambye nti emyaka 25 gyebajjaguzizza tebibadde byangu, wabaddewo ebisomooza bingi okuviira ddala nga bakyasoma okutuuka na kaakano.
Owek.Babirye Kabanda eyali omubaka omukyala ow’e Masaka alajjanidde abazadde bagujjule abaana babwe mu mpisa ennungi , kyokka nga babayigiriza n’okubeera n’ensonyi.
Awadde eky’okulabirako ekya President wa Dp nti obutaba na nsonyi kyekyamuviirako okukola endagaano ewaayo DP okukolagana n’ekibiina ki NRM ekiri mu buyinza, so ng’ebbanga lyonna azze akikolokota.
Omukolo guno kwetabiddwako Katikkiro wa Buganda eyawummula Owek. JB Walunsimbi, akulira ebitongole by’amawulire ku mikutu gya CBS omukungu Male Busuulwa n’abalala.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn